Sklep Skupnega odbora EGP

št. 4/96

z dne 29. februarja 1996

o spremembi Protokola 47 k Sporazumu EGP o odpravi tehničnih ovir v trgovini z vinom

SKUPNI ODBOR EGP JE

ob upoštevanju Sporazuma o Evropskem gospodarskem prostoru, kakor ga spreminja Protokol o prilagoditvi Sporazuma o Evropskem gospodarskem prostoru, v nadaljnjem besedilu "Sporazum", in zlasti člena 98 Sporazuma,

ker se je Protokol 47 k Sporazumu spremenil s Sklepom Skupnega odbora EGP št. 1/95 [1];

ker je treba prilagoditve Uredbe Sveta (EGS) 823/87 z dne 16. marca 1987 o določitvi posebnih določb, ki se nanašajo na kakovostno vino, pridelano na določenih pridelovalnih območjih, (EGS) št. 2392/89 z dne 24. julija 1989 o določitvi splošnih pravil za opis in predstavitev vina in grozdnega mošta in (EGS) št. 2333/92 z dne 13. julija 1992 o določitvi splošnih pravil za opis in predstavitev penečega vina in gazečega penečega vina iz Poglavja V.B.VII, točke 3, 6 in 9 Priloge I k Aktu o pogojih pristopa Republike Avstrije, Republike Finske in Kraljevine Švedske in prilagoditve Pogodb, na katerih temelji Evropska unija [2], vključiti v Sporazum;

ker je treba Uredbo Komisije (ES) št. 2733/94 z dne 9. novembra 1994 o pooblastitvi Združenega kraljestva, da dovoli dodatno povečanje vsebnosti alkohola v nekaterih namiznih vinih in kakovostnih vinih, pridelanih na določenem pridelovalnem območju [3] vključiti v Sporazum;

ker je treba Uredbo Komisije (ES) št. 60/95 z dne 16. januarja 1995 o spremembi Uredbe (EGS) št. 2676/90 o določitvi metod Skupnosti za analizo vina [4] vključiti v Sporazum;

ker je treba Uredbo Komisije (ES) št. 554/95 z dne 13. marca 1995 o določitvi podrobnih pravil za opis in predstavitev penečega in gazečega penečega vina [5] vključiti v Sporazum,

SKLENIL:

Člen 1

Priloga 1 k Protokolu 47 k Sporazumu se spremeni, kakor je določeno v Prilogi k temu sklepu.

Člen 2

Besedila prilagoditev k uredbam (EGS) št. 823/87, (EGS) št. 2392/89 in (EGS) št. 2333/92 iz Poglavja V.B.VII, točke 3, 6 in 9 Priloge I k Aktu o pogojih pristopa Republike Avstrije, Republike Finske in Kraljevine Švedske in prilagoditev Pogodb, na katerih temelji Evropska unija, in besedila uredb (ES) št. 2733/94, (ES) št. 60/95 in (ES) št. 554/95 v islandskem in norveškem jeziku, ki so priložena ustreznim jezikovnim različicam tega sklepa, so verodostojna.

Člen 3

Ta sklep začne veljati 1. marca 1996 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma.

Člen 4

Ta sklep se objavi v sklopu EGP in v Dopolnilu EGP Uradnega lista Evropskih skupnosti.

V Bruslju, 29. februarja 1996

Za Skupni odbor EGP

Predsednik

P. Benavides

[1] UL L 47, 2.3.1995, str. 19.

[2] UL C 241, 29.8.1994, str. 21, kakor je bil prilagojen z UL L 1, 1.1.1995, str. 1.

[3] UL L 289, 10.11.1994, str. 5.

[4] UL L 11, 17.11.1995, str. 19.

[5] UL L 56, 14.3.1995, str. 3.

--------------------------------------------------

PRILOGA

k Sklepu št. 4/96 Skupnega odbora EGP

PRILOGA 1 K Protokolu 47 k Sporazumu EGP o odpravi tehničnih ovir v trgovini z vinom se spremeni na naslednji način.

1. Besedilo točke 14 (Uredba Komisije št. 2707/86) se črta.

2. V točki 16 (Uredba Sveta (EGS) št. 823/87) se vstavi naslednja alinea:

"— 194 N: Akt o pogojih pristopa Republike Avstrije, Republike Finske in Kraljevine Švedske in o prilagoditvah pogodb, na katerih temelji Evropska unija (UL C 241, 29.8.1994, str. 21, kakor je bil spremenjen z UL L 1, 1.1.1995, str. 1)."

3. V točki 22 (Uredba Sveta (EGS) št. 2392/89) se vstavi naslednja alinea:

"— 194 N: Akt o pogojih pristopa Republike Avstrije, Republike Finske in Kraljevine Švedske in o prilagoditvah pogodb, na katerih temelji Evropska unija (UL C 241, 29.8.1994, str. 21, kakor je bil spremenjen z UL L 1, 1.1.1995, str. 1)."

4. Besedilo točke 23 (Uredba Sveta (EGS) št. 3677/89) se črta.

5. V točki 25 (Uredba Komisije (ES) št. 2676/90) se doda naslednja alinea:

"— 395 R 0060: Uredba Komisije (ES) št. 60/95 z dne 16. januarja 1995 (UL L 11, 17.1.1995, str. 19)."

6. V točki 39 (Uredba Sveta (EGS) št. 2333/92) se vstavi naslednja alinea:

", kakor je bila spremenjena z:

— 194 N: Akt o pogojih pristopa Republike Avstrije, Republike Finske in Kraljevine Švedske in o prilagoditvah pogodb, na katerih temelji Evropska unija (UL C 241, 29.8.1994, str. 21, kakor je bil spremenjen z UL L 1, 1.1.1995, str. 1)."

7. Za točko 42a (Uredba Komisije (ES) št. 3111/93) se vstavita naslednji točki:

"42b. 394 R 2733: Uredba Komisije (ES) št. 2733/94 z dne 9. novembra 1994 o pooblastitvi Združenega kraljestva, da dovoli dodatno povečanje vsebnosti alkohola v namiznih vinih in kakovostnih vinih, pridelanih na določenem pridelovalnem območju (UL L 289, 10.11.1994, str. 5).

42c. 395 R 0554: Uredba Komisije (ES) št. 554/95 z dne 13. marca 1995 o določitvi podrobnih pravil za opis in predstavitev penečih in gaziranih penečih vin (UL 56, 14.3.1995, str. 3)."

8. V točki 45 (seznam namiznih vin) se doda naslednje:

", kakor je bila spremenjena z:

— seznam, objavljen v UL C 203, 27.7.1993, str. 4."

--------------------------------------------------